Բողոքող բնակիչները մեզ հետ զրույցում հայտնեցին, որ գյուղապետը իրեն չընտրած բնակիչներին անգամ տեղեկանք չի տրամադրում, ինչ մնաց թե հողատարածք կամ բնակարան հատկացնի: Բնակիչներն ասում են, որ գյուղապետն անգամ գյուղապետարանի շինությունն է սեփականաշնորհել: Գյուղապետի աշխատանքից դժգոհ բնակիչները 18 տարվա համայնքի ղեկավարից հաշվետվություն են պահանջում, թե ինչի վրա որքան գումար է ծախսել, գյուղապետին մեղադրելով յուրացումների, ազգականներին աշխատանքի տեղավորելու եւ շռայլություններ թույլ տալու, ինչպես նաեւ աղետի գոտու բնակարանաշինությունը կեղծիքներով ու կաշառքով կազմակերպելու մեջ. «Ով տուն չկորցրեց՝ տուն ունեցավ, ով կորցրեց՝ չունեցավ»,- ասում են բնակիչները: